Specialiųjų pirkimo sąlygų 4 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

**TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ**

1. Tiekėjo kvalifikacija turi atitikti šiame priede nustatytus reikalavimus kvalifikacijai. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas Perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
2. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti šiame priede nustatytus reikalavimus ir pateikti nurodytus dokumentus.
3. Perkančioji organizacija gali laikyti, kad tiekėjas neturi reikalaujamo profesinio pajėgumo, jeigu nustato tiekėjo interesų konfliktą, galintį neigiamai paveikti sutarties vykdymą.
4. **Šiame pirkime keliami tokie kvalifikaciniai reikalavimai:**

|  |  |  |
| --- | --- | --- |
| **Eil. Nr.** | **Kvalifikacijos reikalavimai tiekėjui** | **Dokumentai ir informacija, kuriuos turi pateikti tiekėjai, siekiantys įrodyti, kad jų kvalifikacija atitinka keliamus reikalavimus** |
| 1. | Tiekėjas per pastaruosius 3 metus (iki pasiūlymų pateikimo termino pabaigos) arba nuo įregistravimo dienos (jeigu veiklą vykdė mažiau nei 3 metus) savo jėgomis\* yra tinkamai įvykdęs ir (arba) vykdo ne daugiau nei 5 (penkis) atskirus e-komercijos ir (arba) skaitmeninės rinkodaros mokymų projektus, kurių bendra vertė siekia ne mažiau kaip **32 000,00 Eur be PVM**.  Sąvoka „per paskutinius 3 (trejus) metus“ reiškia trejų metų laikotarpį iki pasiūlymų pateikimo termino pabaigos. Jeigu paslaugos pradėtos teikti anksčiau nei likus 3 (trims) metams iki pasiūlymų pateikimo termino pabaigos, bet užbaigtos per vertinamus 3 (tris) metus, tokios paslaugos gali būti pateikiamos nustatytam kvalifikacijos reikalavimui pagrįsti.  Jei Tiekėjas teikia informaciją apie vykdomą (-as) sutartį (-is), laikoma, kad jo patirtis atitinka keliamą reikalavimą, jei vykdomos (-ų) sutarties (-ių), bendra įvykdyta dalis (-ys) per pastaruosius 3 (tris) metus arba per laiką nuo Tiekėjo įregistravimo dienos (jei tiekėjas vykdo veiklą mažiau nei 3 (tris) metus) yra ne mažesnė nei 32 000,00 Eur be PVM.  \*Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju bus vertinamos konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas.  *Jeigu pasiūlymą teikia ūkio subjektų grupė –reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus.*  *Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.*  *Subtiekėjams šis reikalavimas nekeliamas.* | **Pateikiami atsakymai pildant EBVPD (IV dalyje „Atrankos kriterijai“ pažymima TAIP arba NE). Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai pareikalavus, turės pateikti:**  1) Per pastaruosius 3 (trejus) metus arba per laiką nuo Tiekėjo įregistravimo dienos suteiktų paslaugų sąrašą (**užpildytas pagal specialiųjų pirkimo sąlygų 10 priede pateiktą formą**).  2) paslaugų gavėjo pažymos, atsiliepimai, rekomendacijas, perdavimo - priėmimo aktai arba kiti lygiaverčiai dokumentai, įrodantys tinkamą paslaugų suteikimą. Pažymose ar kituose lygiaverčiuose dokumentuose turi būti nurodyti paslaugų gavėjai, paslaugų turinys, atitinkantis nustatytus kvalifikacijos reikalavimus, ar paslaugos buvo suteiktos tinkamai.  Perkančioji organizacija, siekdama patikslinti informaciją apie suteiktas paslaugas, pasilieka teisę be išankstinio įspėjimo susisiekti su tiekėjo nurodytu užsakovo kontaktiniu asmeniu.  *Pateikiamos skaitmeninės dokumento kopijos CVPIS priemonėmis.* |
| 2. | Tiekėjas turi pasiūlyti pagrindinius specialistus, kurie vykdys pirkimo sutartį, tenkinančius žemiau nurodytus reikalavimus (kiekvienai specialisto pozicijai turi būti pasiūlytas visus tai pozicijai keliamus reikalavimus atitinkantis specialistas).  *Pastabos:*  1. Lektorius-mokymų vykdytojas gali būti siūlomas vienai ar daugiau nei vienai pozicijai, bet tik tuo atveju, jei jis atitinka kvalifikaciją pagal 2.1-2.3 papunkčiuose nurodytus reikalavimus. Vienas lektorius-mokymų vykdytojas gali būti siūlomas daugiau nei vienai mokymų temai, nurodytai pagal Techninės specifikacijos 12 punktą.  2. Tiekėjas turi pasiūlyti ne mažiau nei vieną projekto vadovą, ne mažiau nei po 2 lektorius – mokymų vykdytojus kiekvienai mokymų temai ir ne mažiau nei 6 ekspertus – e-komercijos verslo konsultantus konsultacijoms vykdyti. Kiekvienas jų turi atitikti jiems keliamus nurodytus kvalifikacijos reikalavimus ir pateikti reikalaujamus jų kvalifikaciją įrodančius dokumentus. **Siūlomas lektorius gali būti ir ekspertu, jei atitinka ekspertui keliamą kvalifikaciją.**\*  *\*Atkreipiame Tiekėjų dėmesį, kad Tiekėjas pats privalo įsivertinti siūlomų lektorių - mokymų vykdytojų skaičių siekiant užtikrinti tinkamą paslaugų suteikimą: paslaugos turės būti teikiamos kontaktiniu būdu 4 (keturiuose) Lietuvos miestuose, paslaugos šiuose miestuose gali būti teikiamos paraleliai (2-3 miestuose vienu metu), ir dviem grupėms nuotoliu*  4.Patirtimi šiuose kvalifikacijos reikalavimuose laikomas darbas konkrečiame projekte. Specialisto projektai įgyvendinti tuo pačiu laikotarpiu yra sumuojami, tačiau specialisto darbinė patirtis tuo pačiu laikotarpiu (pvz., specialistas dirba keliose darbovietėse vienu metu) nėra sumuojama. | **Pateikiami atsakymai pildant EBVPD (IV dalyje „Atrankos kriterijai“ pažymima TAIP arba NE).**  **Tiekėjas, kartu su pasiūlymu Perkančiajai organizacijai turi pateikti:**  1.Tiekėjo siūlomų specialistų sąrašą **(užpildytą pagal specialiųjų pirkimo sąlygų 9 priede pateiktą formą)**.  2. Siūlomų specialistų gyvenimo aprašymai (CV).  *Pastaba*. Perkančioji organizacija, siekdama patikslinti informaciją apie suteiktas paslaugas ir specialisto vaidmenį jose, pasilieka teisę be išankstinio įspėjimo susisiekti su tiekėjo nurodytu užsakovo kontaktiniu asmeniu.    *Pateikiamos skaitmeninės dokumento kopijos CVPIS priemonėmis.* |
| 2.1. | Kvalifikuotą **projekto vadovą**, kuris per pastaruosius 3 (tris) metus yra vadovavęs ne mažiau nei 5 (penkiems) verslo mokymo paslaugų projektams nuo mokymų sukūrimo iki įgyvendinimo, apimantiems elektroninės komercijos ir (arba) skaitmeninės rinkodaros temas. | Pateikiami šios lentelės 2 punkto trečiame stulpelyje nurodyti dokumentai. |
| 2.2. | Ne mažiau kaip 2 (du) kvalifikuotus **lektorius - mokymų vykdytojus kiekvienai mokymų temai**, kurių kiekvienas:  1) turi ne mažiau kaip 3 (trijų) metų patirtį dirbant su e-komercijos ir (arba) skaitmeninės rinkodaros projektais per pastaruosius 5 (penkis) metus.  2) per pastaruosius 3 (trejus) metus yra įgyvendinęs 1 (vieną) arba daugiau verslo mokymo paslaugų projektą, apimantį mokymų vedimą tema, kuria bus priskiriamas vykdant šio Pirkimo sutartį. Bendra mokymų vedimo trukmė turi būti ne mažesnė nei 120 astronominių valandų. | Pateikiami šios lentelės 2 punkto trečiame stulpelyje nurodyti dokumentai. |
| 2.3. | Ne mažiau kaip 6 (šešis) **ekspertus – e-komercijos verslo konsultantus,**  kurių kiekvienas:  1) turi ne mažiau kaip 3 (trijų) metų patirtį dirbant su e-komercijos ir (arba) skaitmeninės rinkodaros projektais per pastaruosius 5 (penkis) metus.  2) per pastaruosius 3 (tris) metus yra įvykdęs ne mažiau nei 100 valandų konsultacijų fiziniams ir (arba) juridiniams asmenims tam specialistui paskirta tema iš Techninės specifikacijos 12.1-12.4. p. | Pateikiami šios lentelės 2 punkto trečiame stulpelyje nurodyti dokumentai. |

5. Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.

6. Šiame priede reikalaujama kvalifikacija turi būti įgyta iki pasiūlymų pateikimo termino pabaigos.

7. Jeigu Tiekėjas ketina Pirkimo sutarties vykdymui pasitelkti specialistą – **fizinį asmenį**, tačiau laimėjimo ir sutarties Pirkimo sudarymo atveju neketina jo įdarbinti, tokiu atveju specialistas (fizinis asmuo) pasiūlyme turi būti nurodomas kaip subtiekėjas ar ūkio subjektas (**pateikiamas dokumentas, kad jo ištekliai bus prieinami ir galimi naudoti visą pirkimo sutarties vykdymo laikotarpį**). Jeigu tiekėjas ketina Pirkimo sutarties vykdymui pasitelkti specialistą – fizinį asmenį, kurį laimėjimo ir sutarties sudarymo atveju ketina įdarbinti, jis turi būti nurodytas pasiūlyme kaip siūlomas specialistas ir tiekėjas iki pateikiant pasiūlymą turėtų sudaryti su šiuo **specialistu susitarimą arba ketinimų protokolą, arba** kitą dokumentą, kuris pagrįstų, kad toks ketinimas buvo iki tiekėjui pateikiant pasiūlymą ir, kad laimėjimo ir sutarties sudarymo atveju specialistas bus įdarbintas.